
Ресми түсіндірме
Қазақстан Республикасы Үкіметінің 2019 жылғы 3 шілдедегі № 470
«Қазақстан Республикасында бақылауға жататын есірткі, психотроптық заттар мен прекурсорлар тізімін, Заңсыз айналымда жүргені анықталған есірткі, психотроптық заттарды, сол тектестер мен прекурсорларды шағын, ірі және аса ірі мөлшерге жатқызу туралы жиынтық кестені, Есірткі, психотроптық заттардың құрылымдық формулаларындағы сутегі, галогендер және (немесе) гидроксильді топтар атомдарын алмастырғыштар тізімін бекіту туралы» қаулысына 


            Қазақстан Республикасының Әділет министрлігі (бұдан әрі - Министрлік) Қазақстан Республикасы Премьер-Министрінің 2026 жылғы 19 қыркүйектегі № ЖТ-2026-03942830-1 тапсырмасын орындау үшін «Құқықтық актілер туралы» Қазақстан Республикасы Заңының (бұдан әрі - Заң) 60-бабының 2-тармағына сәйкес, сондай-ақ Қазақстан Республикасының Бас прокуратурасының және Ішкі істер министрлігінің ұстанымдарын зерделей отырып, мынаны түсіндіреді.
Заңның 58-бабына сәйкес нормативтік құқықтық актіге ресми түсіндірме беру тек құқық нормаларының мазмұнын түсіндіру, нақтылау мақсатында жүзеге асырылады, құқық нормаларының мағынасын өзгерте алмайды және түсіндірілетін норманың шегінен шыға алмайды.
Бұл ретте нормативтiк құқықтық актiлерге ресми түсiндiрме беру актілері құқық нормаларын белгілемейді және Қазақстан Республикасының заңнамасындағы олқылықтардың орнын толтырмайды.
«Қазақстан Республикасында бақылауға жататын есірткі, психотроптық заттар мен прекурсорлар тізімін, Заңсыз айналымда жүргені анықталған есірткі, психотроптық заттарды, сол тектестер мен прекурсорларды шағын, ірі және аса ірі мөлшерге жатқызу туралы жиынтық кестені, Есірткі, психотроптық заттардың құрылымдық формулаларындағы сутегі, галогендер және (немесе) гидроксильді топтар атомдарын алмастырғыштар тізімін бекіту туралы» Қазақстан Республикасы Үкіметінің 2019 жылғы 3 шілдедегі № 470 қаулысымен (бұдан әрі -  Үкімет қаулысы) «Есірткі, психотроптық заттар, сол тектестер мен прекурсорлар және олардың заңсыз айналымы мен теріс пайдаланылуына қарсы іс-қимыл шаралары туралы» Қазақстан Республикасының Заңын (бұдан әрі - Есірткі туралы заң) іске асыру мақсатында мыналар бекітілген:
1) Қазақстан Республикасында бақылауға жататын есірткі, психотроптық заттар мен прекурсорлар тізімі (бұдан әрі - Тізім);
2) Заңсыз айналымда жүргені анықталған есірткі, психотроптық заттарды, сол тектестер мен прекурсорларды шағын, ірі және аса ірі мөлшерге жатқызу туралы жиынтық кесте (бұдан әрі - Жиынтық кесте);
3) Есірткі, психотроптық заттардың құрылымдық формулаларындағы сутегі, галогендер және (немесе) гидроксильді топтар атомдарын алмастырғыштар тізімі. 
 1. Каннабис (қарасора) өсімдігін егу және өсіру кезінде Жиынтық кестенің I кестесін қолдану мәселесі бойынша
Есірткі, психотроптық заттар мен сол тектестердің мөлшерін айқындау кезінде Жиынтық кестені басшылыққа алу қажет.
Есірткі туралы заң құрамында есiрткi заттары бар өсiмдiктердi өсiру - апиын көкнәрi мен сораны (каннабистi), Тiзiмге енгiзілген құрамында есiрткi бар басқа да өсiмдiктердi егу және өсiру ретінде айқындайды (1-баптың                 21-тармағы).
«Марихуана («Каннабис»)» Тізімнің I кестесінің 33-тармағында, ал «Каннабис (қарасора) өсімдігі» 62-тармағында көзделген.
Олардың мөлшерлерін айқындау өлшемшарттары Жиынтық кестенің I кестесінде белгіленген.
Анықтама үшін:
	                  Атауы
Мөлшерлерi граммен
	 Шағын, .... бастап қоса алғанда .... дейін
	 Ірі, ..... жоғары қоса алғанда .... дейін
	Аса ірі, ..... астам


	Марихуана (каннабис) (cannabis), 

Каннабис өсімдігі (көкнәр):

кептірілген 
кептірілмеген



	



 0,5-50,0
 5,0-200,0

	 



 50,0-1000
 200,0-5000

	 



 1000
 5000




          2. Егу мен өсіруді заңсыз айналымға жатқызу мәселесі бойынша
Үкімет қаулысы құрамында есірткі заттары бар өсімдіктерді егу мен өсіруді заңсыз айналымға жатқызу немесе жатқызбау мәселелерін реттемейді.
Аталған мәселелер қылмыстық заңнаманың реттеу нысанасына жатады, ал Жиынтық кесте тек тиісті заттар мен өсімдіктердің мөлшерлерін айқындау өлшемшарттарын белгілейді.
3. Жиынтық кестенің IV кестесінен тиісті позиция алынып тасталғаннан кейін қарасораны заңсыз егу және өсіру мөлшерін айқындау мәселесі бойынша
Бұған дейін қарасораны заңсыз өсіру мөлшері IV кестеге сәйкес өсімдіктердің (бұталардың) саны бойынша айқындалған болатын (Қазақстан Республикасы Үкіметінің 2023 жылғы 20 наурыздағы № 240 қаулысымен алынып тасталды).
Қолданыстағы редакцияда IV кестеде каннабис өсімдіктерінің саны бойынша жеке көрсеткіш көзделмеген.
4. «Марихуана (каннабис)» есірткі заты мен «каннабис (қарасора) өсімдігінің» арақатынасы мәселесі бойынша
Есірткі туралы заңның 2-бабына сәйкес есiрткi, психотроптық заттар мен прекурсорлар Қазақстан Республикасында бақылау жасалуға тиісті Есiрткi, психотроптық заттар мен прекурсорлардың тiзiмiне енгiзiледi.
«Марихуана (каннабис)» есірткі заты мен «каннабис (қарасора) өсімдігі» Тізімнің I кестесінде жеке тармақтармен белгіленген және оларға әртүрлі анықтамалар берілген.
Есірткі заттарының түрі мен мөлшерін айқындау тәртібі ресми түсіндірудің нысанасы болып табылмайды және сот-тергеу практикасының мәселелеріне жатады.


Қазақстан Республикасының
Әділет министрі                                                                 Е. Сәрсембаев

